Diari Oficial de la Generalitat Valenciana


Sumari del DOGV 7388, del 24-10-2014 (2014/9650)

RESOLUCIÓ de 21 d'octubre de 2014, de la Direcció General d'Ordenació, Innovació i Política Lingüística, per la qual es concedixen ajudes econòmiques per a la realització d'activitats complementàries per a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7388

Data del DOGV
:   24-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9650


Data del document
:   21-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 21 d'octubre de 2014, de la Direcció General d'Ordenació, Innovació i Política Lingüística, per la qual es concedixen ajudes econòmiques per a la realització d'activitats complementàries per a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics. [2014/9650]  
Per l'Orde 45/2014, de 12 de juny, de la Conselleria d'Educació, Cultura i Esport, es va convocar un concurs públic d'ajudes per a activitats complementàries realitzades per centres d'educació especial o unitats específiques d'educació especial ubicades en centres ordinaris sostinguts amb fons públics (DOCV 7297, 17.06.2014).  
Segons s'establix en la dita orde en l'apartat 2 de l'article 4, el finançament d'estes ajudes es realitzarà amb càrrec a la línia T3154000 de l'aplicació pressupostària 06.54.43.348.54.8 dels Pressupostos de la Generalitat per a l'any 2014, per un import global màxim de 32.130 euros, havent-se adjudicat pel mateix import.  
Realitzada la valoració dels projectes presentats, segons el que establix la base sèptima de l'annex I, i de conformitat amb la disposició final primera de la mencionada orde, i en virtut de les competències establides en el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, esta direcció general resol:  
  
  
Primer  
Assignar als centres que figuren en l'annex I les ajudes econòmiques que s'hi assenyalen.  
Així mateix, figuren en l'annex II els centres als quals se'ls denega l'ajuda i els motius de la dita denegació.  
  
Segon  
Els centres privats concertats hauran de justificar, en un termini de 15 dies hàbils des de la data de publicació d'esta resolució, per mitjà de factures originals o còpies compulsades, i la resta de documents de valor probatori equivalent amb validesa en el tràfic jurídic mercantil o amb eficàcia administrativa, en els termes establits reglamentàriament.   
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de ser publicada.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 21 d'octubre de 2014.- La directora general d'Innovació, Ordenació i Política Lingüística: Beatriz Gascó Enríquez.